La ceremonie vor participa ambasadorul Republicii Populare Chineze în România, Jiang Yu, preşedintele Consiliului de Administraţie al Bank of China, Liu Liange, directorul general pe regiunea Europei Centrale şi de Est al Bank of China, Xu Haifeng, şi directorul general al sucursalei din Bucureşti a băncii, Guo Lixin.

De altfel, guvernatorul Băncii Naţionale a României, Mugur Isărescu, a anunţat, în cursul lunii noiembrie, într-un discurs susţinut cu ocazia aniversării a 70 de ani de relaţii bilaterale România - Republica Populară Chineză, că Bank of China intenţionează să deschidă o sucursală în ţara noastră.

"Înfiinţarea pe teritoriul României de către Bank of China a unei sucursale, ce preconizează să desfăşoare operaţiuni din luna decembrie a acestui an, este rezultatul firesc al acestor evoluţii pozitive. Doresc să remarc prezenţa în sală a domnului Guo Lixin, director general al acestei sucursale, căruia îi urez succes în activitate", a spus, atunci, Mugur Isărescu.

loading...